Guslač na krovu (film)
<s>Fiddler on the Roof () je američki filmski mjuzikl snimljen 1971. godine u režiji Normana Jewisona, poznat kao jedno od najpopularnijih ostvarenja žanra.</s><s>Predstavlja adaptaciju istoimenog brodvejskog mjuzikla, koji se, pak, temeljio na motivima proze jevrejskog pisca Sholema Aleichema.</s><s>Radnja se odvija 1905. godine u Antejevki, jevrejskom štetlu (gradiću) u tzv. Crti naseljavanja u zapadnim gubernijama tadašnjeg Ruskog Carstva.</s><s>Protagonist, koga tumači Chaim Topol je Tevye, mljekar koji usprkos napornog rada ostaje siromašan, jer nije u stanju prehraniti petoro kćeri, te je prisiljen da ih uda, dok istovremeno njegovi suseljani osjećaju stalnu opasnost od pogroma i progona od strane carističke vlasti.</s>

<s>Guslač na krovu je snimljen nedugo nakon što se niz ambicioznih, spektakularnih i skupih adaptacija popularnih brodvejskih mjuzikala pretvorio u katastrofalne komercijalne promašaje.</s><s>Jewisonov film je također imao relativno visok budžet, te snimao u londonskim studijima Pinewood, ali i lokacijama u tadašnjoj Jugoslaviji, uglavnom u Lekeniku i okolici Zagreba; predstavljao je prvi značajni hollywoodski projekt na kome će surađivati Branko Lustig, koji će kasnije ostvariti značajnu producentsku karijeru.</s><s>Guslač na krovu se isticao neobičnim stilom, u kome je protagonist obraćao publici, odnosno fotografijom i scenografijom kojom su dominirali sivi tonovi u usporedbi sa raskošnom teatarskom prdoukcijom inspiriranoj Chagalleovim slikama.</s><s>Scenario je također nastojao radnju približiti tada aktualnim temama kao što su izraelsko-arapski sukob i revolucionarni protesti te je znatan naglasak stavljen na revolucionarna previranja u carskoj Rusiji kao i antisemitizam.</s>

<s>Guslač na krovu je, velikim dijelom zbog toga što je uspio izgledati "drukčije" od dotadašnjih hollywoodskih mjuzikala, postigao izuzetan komercijalni uspjeh, postavši najgledanijim filmom godine u američkim kinima.</s><s>Također je osvojio tri Oscara kao i Zlatni globus za najbolji mjuzikl ili komediju.</s><s>Izraelskom glumcu Chaimu Topolu je to bio najuspješniji nastup u karijeri.</s>

<s>Uloge</s>

<s>Chaim Topol ...</s><s>Tevye
 Norma Crane ...</s><s>Golde, njegova supruga
 Leonard Frey ...</s><s>Motel Kamzoil, krojač, Tzeitelin budući muž
 Molly Picon ...</s><s>Yente, snubok
 Paul Mann ...</s><s>Lazar Wolf, mesar, Tzeitelin stariji prosac
 Rosalind Harris ...</s><s>Tzeitel, najstarija kćer
 Michele Marsh ...</s><s>Hodel, druga kćer
 Neva Small ...</s><s>Chava, treća kćer
 Michael Glaser ...</s><s>Perchik, revolucionar, Hodelin budući muž
 Raymond Lovelock ...</s><s>Fyedka, kršćanin, Chavin budući muž
 Elaine Edwards ...</s><s>Shprintze, četvrta kćer
 Candy Bonstein ...</s><s>Bielke, peta kćer
 Shimen Rushkin ...</s><s>Mordcha
 Zvee Scooler ...</s><s>Rabbi
 Louis Zorich ...</s><s>Policajac
 Alfie Scopp ...</s><s>Avram
 Howard Goorney ...</s><s>Nachum
 Barry Dennen ...</s><s>Mendel
 Ruth Madoc ...</s><s>Fruma-Sarah, mesarova pokojna supruga
 Patience Collier ...</s><s>Baka Tzeitel
 Tutte Lemkow ...</s><s>Guslač
 Marika Rivera ...</s><s>Rifka 
 Kenneth Waller (nenaveden na špici)</s>

<s>Izvori</s>

<s>Vanjske veze</s>

<s>Američki filmovi
Filmski mjuzikli
Filmske komedije
Dramski filmovi
Authority control 2</s>

